CELEX: 32016D1861
Language: hu
Date: 2016-10-14 00:00:00
Title: A Bizottság (EU) 2016/1861 végrehajtási határozata (2016. október 14.) a tagállamok 2012. évi halászati ellenőrzési, vizsgálati és felügyeleti programjaihoz való kiegészítő pénzügyi hozzájárulásról szóló 2012/830/EU végrehajtási határozat módosításáról (az értesítés a C(2016) 6477. számú dokumentummal történt)

20.10.2016   
            
            
               HU
            
            
               Az Európai Unió Hivatalos Lapja
            
            
               L 284/33
            
         A BIZOTTSÁG (EU) 2016/1861 VÉGREHAJTÁSI HATÁROZATA
   (2016. október 14.)
   a tagállamok 2012. évi halászati ellenőrzési, vizsgálati és felügyeleti programjaihoz való kiegészítő pénzügyi hozzájárulásról szóló 2012/830/EU végrehajtási határozat módosításáról
   
      
         (az értesítés a C(2016) 6477. számú dokumentummal történt)
      
   
   (Csak az angol, a bolgár, a dán, a finn, a francia, a görög, a holland, a lengyel, a lett, a litván, a máltai, a német, az olasz, a portugál, a spanyol és a svéd nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló, 2014. május 15-i 508/2014/EU európai parlamenti és tanácsi rendeletre (1) és különösen annak 129. cikke (2) bekezdésére,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (2) és különösen annak 21. cikkére,
   mivel:
   
               (1)
            
            
               A tagállamok a 861/2006/EK rendelet 20. cikkének megfelelően benyújtották a Bizottságnak a 2012-re vonatkozó halászati ellenőrzési programjukat, valamint a programban szereplő projektek megvalósítása során felmerülő költségek fedezését célzó uniós pénzügyi hozzájárulás iránti kérelmüket.
            
         
               (2)
            
            
               A Bizottság a 2012/830/EU végrehajtási határozatában (3) az uniós pénzügyi hozzájárulás projektenkénti maximális összegeit és mértékét a 861/2006/EK rendelet 15. cikkében megállapított határokon belül rögzítette, valamint meghatározta az odaítélés feltételeit.
            
         
               (3)
            
            
               A 2012/830/EU végrehajtási határozat 2. cikke előírja, hogy az érintett tagállamok valamennyi, költségtérítési igény tárgyát képező kifizetést 2016. június 30-ig kötelesek teljesíteni, és hogy a fenti határidőn túli tagállami kifizetések nem téríthetők vissza.
            
         
               (4)
            
            
               2016 első felében több tagállam arról tájékoztatta a Bizottságot, hogy – a pénzügyi válsággal és bizonyos technikai problémákkal összefüggésben – nehézséget jelent számára az említett határidő betartása.
            
         
               (5)
            
            
               Annak biztosítása érdekében, hogy a tagállamok folytatni tudják a szóban forgó projektek végrehajtását, és ne kelljen azokat abbahagyniuk amiatt, hogy 2016 második felétől megszakad a bizottsági visszatérítések folyósítása, a 2012/830/EU végrehajtási határozat 2. cikkében előírt határidőt indokolt 2016. július 1-jétől kezdődő visszamenőleges hatállyal 2017. március 31-ig meghosszabbítani.
            
         
               (6)
            
            
               A 2012/830/EU végrehajtási határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A HATÁROZATOT:
   1. cikk
   A 2012/830/EU végrehajtási határozat 2. cikkének első mondata helyébe a következő szöveg lép:
   
      „Az érintett tagállamok valamennyi, költségtérítési igény tárgyát képező kifizetést 2017. március 31-ig teljesítenek.”
   
   2. cikk
   Ezt a határozatot 2016. július 1-jétől kell alkalmazni.
   3. cikk
   Ennek a határozatnak a Belga Királyság, a Bolgár Köztársaság, a Dán Királyság, a Németországi Szövetségi Köztársaság, Írország, a Görög Köztársaság, a Spanyol Királyság, a Francia Köztársaság, az Olasz Köztársaság, a Lett Köztársaság, a Litván Köztársaság, a Máltai Köztársaság, a Holland Királyság, az Osztrák Köztársaság, a Lengyel Köztársaság, a Portugál Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2016. október 14-én.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  HL L 149., 2014.5.20., 1. o.
   
   
      (2)  HL L 160., 2006.6.14., 1. o.
   
   
      (3)  A Bizottság 2012. december 7-i 2012/830/EU végrehajtási határozata a tagállamok 2012. évi halászati ellenőrzési, vizsgálati és felügyeleti programjaihoz való kiegészítő pénzügyi hozzájárulásról (HL L 356., 2012.12.22., 78. o.).